Ir-Regolament tal-Kunsill (KE) Nru 3294/94
tat-22 Diċembru 1994
li jemenda r-Regolament (KE) Nru 302/93 dwar it-twaqqif ta' Ċentru Ewropew ta' Monitoraġġ dwar id- Drogi u d-Dipendenza fuq id-Drogi
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 235 tiegħu,
Wara li kkunsidrat l-proposta mill-Kummissjoni [1],
Wara li kkunsidrat l-opinjoni tal-Parlament Ewropew [2];
Billi fit-8 ta' Frar 1993 il-Kunsill adotta ir-Regolament (KEE) Nru 302/93 dwar it-twaqqif ta' Ċentru Ewropew ta' Monitoraġġ dwar id- Drogi u d-Dipendenza fuq id-Drogi [3];
Billi d-dispożizzjonijiet finanzjarji li jirrigwardaw il-korpi stabbiliti mill-Komunità għandhom ikunu armonizzati;
Billi l-Artikolu 11 tar-Regolament msemmi qabel, li jirrigwarda d-dispożizzjonijiet finanzjarji li jirregolaw iċ-Ċentru, għandu jiġi amendat biex jieħu kont ta' din il-ħtieġa ta' armonizzazzjoni;
Billi, bis-saħħa ta' l-Artikolu 130 tar-Regolament Finanzjarju tal-21 ta' Diċembru 1977 applikabbli għall-estimi ġenerali tal-Komunitajiet Ewropej [4], id-dispożizzjonijiet tar-Regolament Finanzjarju għandu jiġi kkunsidrat kemm jista' jkun meta jiġu adottati r-regoli finanzjarji interni taċ-Ċentru,
ADOTTA DAN IR-REGOLAMENT:
Artikolu 1
"12. Wara li jirċievi l-opinjoni tal-Qorti ta' l-Awdituri, il-bord amministtrattiv għandu jadotta dispożizzjonijiet finanzjarji interni li jistabbilixxu partikolarment ir-regoli dettaljati biex ikunu stabbiliti u implimentati l-estimi taċ-Ċentru."
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-22 ta' Diċembru 1994.